《题郭庄路》
宋代·王十朋

南山有井名黄花，我卜别业临其涯。酌泉漱石思往事，天遗景与名俱嘉。

东篱采菊隐君子，悠然凝望南山赊。兹人高躅已千古，三径芜没堪咨嗟。

我生本抱丘壑尚，误涉尘世争浮蜗。十年太学志未遂，归来陇亩躬桑麻。

草庄新筑亦不恶，青山远近光交加。会须移住效杜老，终赋归去师陶家。

新凉入郊九日近，西风渐欲吹乌纱。龙山风俗有故事，撩我清兴凌烟霞。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。